מזוזאורוס

מזוזאורוס (שם מדעי: Mesosaurus; מילולית: "לטאה אמצעית") הוא סוג זוחל ימי קדום מהקבוצה הנכחדת פררפטילה. הוא חי בתור הפרם לפני 299-280 מיליון שנה. מאובניו התגלו בדרום אפריקה (בדרום אפריקה ונמיביה) ובאמריקה הדרומית (בברזיל ואורוגוואי).

הזוחל הגיע לאורך מטר אחד ונראה כמו גאביאל אך בעל חרטום מוארך וצר עם מפתח פה רחב שהיה מלא בשיניים, כשהשיניים הקדמיות פנו כלפי חוץ. הראש היה צר בצורת משולש ועצמות הלחי היו בולטות מאוד, בדומה למבנה עצמות דגי גרם קדומים, תכונה שלא הייתה לאף זוחל מיימי אחר. גם מבנה הגוף התאים לצורה מיימית וכלל זנב ארוך וגמיש ונראה שגם קרומי שחייה. עם זאת כלוב הצלעות הגדול שלו מנע מגופו לנוע בצורה גמישה.

המזוזאורוס היה מסוגל לעלות ליבשה אך היה איטי מאוד, בדומה לצבי ים שעולים לחוף. הוא חי בחופי ימים או אולי באגמים גדולים. מבנה שיניו מרמז שהיה טורף דגים או סרטנים קטנים.

במשך שנים חשבו שיצור זה הוא סוג של אנאפסיד קדום, אך לאחרונה הועלתה השערה שהיצור שייך לראשוני הסינאפסידים.

קישורים חיצוניים 

 

פררפטילה
בעלי חיים שחיו בפרם באפריקה
בעלי חיים שחיו בפרם באמריקה הדרומית
זוחלים ימיים פרהיסטוריים
זוחלים מעידן הפלאוזואיקון
מאובני טקסונים שתוארו ב-1865